Translate the text from Welsh to English.



 
Ym mis Rhagfyr 2021, lansiodd Llywodraeth y DU ymgynghoriad ar gynigion i ddisodli Deddf Hawliau Dynol 1998 â Bil Hawliau. Cyflwynodd Llywodraeth Cymru ymateb ffurfiol Diwygio’r ddeddf hawliau dynol: mesur hawliau modern cyn i’r ymgynghoriad gau ar 8 Mawrth.


Mewn datganiad blaenorol, amlinellwyd ein pryderon cychwynnol ynghylch y prif gynnig, i ddisodli Deddf Hawliau Dynol 1998 â “Bil Hawliau”, yn ogystal â sawl elfen arall o’r ddogfen ymgynghori. O astudio’r ddogfen ymgynghori yn fanwl wedyn ac ymgysylltu’n helaeth â rhanddeiliaid Cymru a Llywodraethau Datganoledig eraill y DU, dim ond cynyddu a wnaeth y pryderon hyn, ac maent wedi’u hamlinellu’n fanwl yn ein hymateb.


Cawsom gyfarfod hefyd gyda Dirprwy Brif Weinidog y DU, Dominic Raab AS, ar 10 Chwefror, ond ni wnaeth hyn leddfu dim ar ein pryderon. Rydyn ni a Gweinidogion yr Alban wedi cydlofnodi llythyr a anfonwyd at Mr Raab ar 2 Mawrth, yn codi’r prif elfennau o’i gynigion yr ydym yn eu gwrthwynebu.


Ni fu erioed yn bwysicach i’r Deyrnas Unedig gael ei gweld yn amddiffyn hawliau dynol pobl, yn y wlad hon a ledled y byd. Dylai’r DU fod yn sefyll dros hawliau dynol ar adeg pan maent dan fygythiad cynyddol mewn rhannau eraill o’r byd, gan gynnwys dan law Rwsia yn Wcráin. Yn hytrach, mae Llywodraeth y DU wedi cyflwyno cynigion a fyddai, o’u gwneud yn gyfraith, yn gwanhau hawliau holl ddinasyddion y DU, yn lleihau mynediad at gyfiawnder, ac yn targedu’r bobl hynny sydd fwyaf agored i niwed yn ein cymdeithas, gan gynnwys pobl anabl a’r rhai sy’n byw mewn tlodi. Mae’r cynigion hefyd yn ceisio gwahaniaethu rhwng pobl neu achosion “haeddiannol” ac “anhaeddiannol”, sy’n ymosod ar galon yr egwyddor bod gan bawb yr un hawliau dynol â’i gilydd.


Yn ein hymateb, yn ogystal ag amlinellu’r pwyntiau hyn yn fanwl, rydym wedi nodi pryderon ehangach am y cynigion; rydym wedi tynnu sylw at y ffaith bod hawliau dynol yn gyffredinol yn ogystal â’r Ddeddf Hawliau Dynol a’r Confensiwn Ewropeaidd ar Hawliau Dynol yn gyffredinol wedi bod yn greiddiol i ddatganoli yng Nghymru. I un llywodraeth ar ôl y llall yng Nghymru, mae hawliau’r Confensiwn wedi bod yn gonglfaen sylfaenol o safbwynt datganoli. Mae newid Deddf Hawliau Dynol 1998 yn mynd i galon y setliad datganoli. Lle mae datganoli democrataidd a hawliau dynol wedi’u rhyngblethu ers dau ddegawd.


Mae Llywodraeth Cymru yn parhau i groesawu, dathlu ac adeiladu ar hawliau a mesurau gwarchod y Confensiwn sy’n berthnasol i bob unigolyn yn ddiwahân yng Nghymru. Adlewyrchir hyn yn ein deddfwriaeth, megis Deddf Llesiant Cenedlaethau’r Dyfodol (Cymru) 2015; Deddf Gwasanaethau Cymdeithasol a Llesiant (Cymru) 2014; a Mesur Hawliau Plant a Phobl Ifanc (Cymru) 2011\. At hynny, ystod eang o bolisïau a rhaglenni sy’n adeiladu ar y seiliau deddfwriaethol hyn. Er enghraifft:


* Ein Cynllun Gweithredu Cydraddoldeb Hiliol – adeiledir Cymru Wrth\-hiliol ar sail gwerthoedd gwrth\-hiliaeth, ac mae’n galw am bolisi dim goddefgarwch o ran hiliaeth ar ei holl ffurfiau.
* Mae Drws ar Glo: Datgloi bywydau a hawliau pobl anabl yng Nghymru ar ôl COVID\-19 yn adeiladu ar ein fframwaith presennol ar gyfer Gweithredu ar Anabledd ac yn tynnu sylw at effaith y pandemig ar bobl anabl.
* Mae’r Gronfa Mynediad i Swyddi Etholedig yn adlewyrchu ein hymrwymiad i gynyddu amrywiaeth ar draws holl elfennau bywyd cyhoeddus.
* Gweledigaeth Cymru yw bod yn Genedl Noddfa. Mae Llywodraeth Cymru wedi ymrwymo i wneud ei gorau glas i roi croeso cynnes i ffoaduriaid a cheiswyr lloches, gyda chefnogaeth gref holl awdurdodau lleol Cymru.
* Mae Gwasanaeth Cyngor ar Bopeth yr UE wedi’i ymestyn tan fis Mawrth 2022\.
* Mae ein Rhaglen Cydlyniant Cymunedol wedi bod yn rhan o’r gwaith o ailsefydlu pobl o Affganistan a dod o hyd i leoliadau lloches iddynt dros y misoedd diwethaf.
* Nod Strategaeth Trais yn erbyn Menywod, Cam\-drin Domestig a Thrais Rhywiol yw gwneud Cymru y lle mwyaf diogel yn Ewrop i fenywod.


Mae cynigion Llywodraeth y DU yn diystyru’n llwyr, bron, effaith bosibl y fframwaith cyfansoddiadol, cyfreithiol a pholisi hwn. Mae’n gwbl annerbyniol cyn lleied o gyfeirio at ddatganoli yn gyffredinol sydd yn yr ymgynghoriad, ac at Gymru yn benodol.


Rydym yn galw ar Lywodraeth y DU i newid cyfeiriad tra mae’n dal yn bosibl gwneud hynny, drwy roi’r gorau i’r cynigion presennol ac ailymrwymo nid dim ond i gadw’r Ddeddf Hawliau Dynol gyfredol, ond i warantu cydymffurfiaeth lawn y Deyrnas Unedig â’r ymrwymiadau y mae wedi addo eu cyflawni fel Gwladwriaeth sy’n Barti i’r Confensiwn Ewropeaidd ar Hawliau Dynol ac fel aelod o Gyngor Ewrop.







Translation:


 
In December 2021, the UK Government launched a 12 week consultation on proposals to replace the Human Rights Act 1998 with a Bill of Rights. The Welsh Government submitted a formal response Human rights act reform: a modern bill of rights before the consultation closed on 8 March.


A previous statement outlined our initial concerns about the main proposal, to replace the Human Rights Act 1998 with a “Bill of Rights”, as well as many other elements in the consultation document. Subsequent detailed study of the consultation document, combined with extensive engagement with Welsh stakeholders and the other Devolved Governments of the UK has only strengthened these concerns, which are set out in detail in our response.


We also met the Deputy Prime Minister, Dominic Rabb MP, on 10 February, but were in no way reassured. We are co\-signatories with Scottish Ministers to a letter sent to Mr Raab on 2 March, which highlights our main shared objections to his proposals.


It has never been more important that the United Kingdom as a whole is seen to be defending universal human rights, both in this country and around the world.  The UK should be standing up for human rights at a time when they are increasingly being threatened elsewhere, including by Russia in Ukraine.  Instead the UK Government has brought forward proposals which, if carried into law, would weaken the rights of all UK citizens, reduce access to justice and target the most vulnerable people in our society, including disabled people and those in poverty. The proposals also seek to distinguish between “deserving” and “undeserving” people or cases, which strikes at the heart of the principle that human rights should apply equally to everyone.


In our response, as well as setting out these points in detail, we have set out wider concerns about these proposals; we have highlighted how human rights in general and the Human Rights Act and European Convention on Human Rights (ECHR) in particular have been at the heart of devolution in Wales. Successive Welsh governments have viewed Convention rights as a fundamental cornerstone of devolution. Changing the Human Rights Act 1998 goes to the very heart of the devolution settlement. A space where democratic devolution and human rights have been intertwined for two decades.


The Welsh Government continues to embrace, celebrate and build upon the Convention rights and protections bestowed on each and every person in Wales. This is reflected in our legislation, such as the Well\-Being of Future Generations (Wales) Act 2015; the Social Services and Well\-being (Wales) Act 2014; and The Rights of Children and Young Persons (Wales) Measure 2011\. Furthermore, a wide range of policies and programmes building on these legislative foundations.  For example:


* Our Race Equality Action Plan (REAP) – An Anti\-Racist Wales is built on the values of anti\-racism, and calls for zero tolerance of racism in all its guises.
* Locked Out: Liberating disabled people’s lives and rights in Wales beyond COVID\-19, builds on our existing Framework for Action on Disability and highlights the impact of the pandemic on disabled people.
* The Access to Elected Office Fund reflects our commitment to increasing diversity across all aspects of public life.
* Wales has a vision to be a Nation of Sanctuary. The Welsh Government is committed to doing all we can to provide a warm welcome to refugees and asylum seekers, strongly supported by all Welsh local authorities.
* The EU Citizens Advice Service has been extended to March 2022\.
* Our Community Cohesion Programme has participation in Afghan resettlement and asylum dispersal in recent months.
* The Violence against Women, Domestic Abuse \& Sexual Violence (VAWDASV) Strategy aims to make Wales the safest place in Europe to be a woman.


The UK Government’s proposals almost entirely overlook the potential impact on this constitutional, legal and policy framework. It is wholly unacceptable that the consultation contains very little on devolution in general, and Wales in particular.


We are calling on the UK Government to change direction while it is still possible to do so, by abandoning the current proposals and by re\-committing not just to the retention of the existing Human Rights Act but to guaranteeing full compliance by the United Kingdom with the obligations which it has undertaken to fulfil as a State Party to the European Convention on Human Rights and as a member of the Council of Europe.